ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
నెట్వర్క్లో భారీ అంతరాయం ఉంటే తెలియజేయమంటూ అన్ని టెలికాం సంస్థలకు ట్రాయ్ ఆదేశం
సాంకేతిక కారణాల వల్ల లేదా ప్రకృతి వైపరీత్యాల కారణంగా సంభవించే భారీ టెలికాం నెట్వర్క్ అంతరాయాల గురించి టెలికాం సేవల ప్రదాతలు  ట్రాయ్కి నివేదించడం లేదని తేలింది. సుదీర్ఘకాలం పాటు కొనసాగే పెద్ద నెట్వర్క్ అంతరాయాలు, ప్రత్యేకించి సరిహద్దు, కొండ ప్రాంతాల్లో సంభవించే అంతరాయాలు ఆయా ప్రభావిత ప్రాంతాల్లో సేవల లభ్యతను లేదా నాణ్యతను మందగింపజేస్తాయి.
ప్రధాన నెట్వర్క్ అంతరాయాలకు మూల కారణాన్ని అర్థం చేసుకోవడానికి, టెలికాం సంస్థలు స్థానిక అధికారుల నుంచి అవసరమైతే సాయం పొందేందుకు, ఆ తరహా అంతరాయాలకు సంబంధించిన సమాచారాన్ని జిల్లా స్థాయిలో సేకరించాలని ట్రాయ్ నిర్ణయించింది.
ఈ అంశాలను దృష్టిలో పెట్టుకుని, ఈ క్రింది చర్యలను తమకు నివేదించమని టెలికాం సంస్థలను ట్రాయ్ ఆదేశించింది:
- ఒక జిల్లా  మొత్తం వినియోగదార్లను ప్రభావితం చేసే టెలికాం నెట్వర్క్ అంతరాయాలు నాలుగు గంటల కంటే ఎక్కువ సేపు కొనసాగితే, అవి సంభవించిన 24 గంటల లోపు నిర్దేశిత నమూనాలో ఆ విషయాన్ని తెలియజేయాలి
- అటువంటి అంతరాయానికి మూల కారణం, ఆ తర్వాత తీసుకున్న దిద్దుబాటు చర్యలను సేవలను పునరుద్ధరించిన 72 గంటల లోపు నిర్దేశిత నమూనాలో అందించాలి
ఈ ఆదేశాలు తక్షణమే అమల్లోకి వస్తాయి.
రక్షణ మంత్రిత్వ శాఖ
వైమానిక దళ 88వ వార్షికోత్సవం సందర్భంగా వాయుసేన యోధులకు రక్షణ మంత్రి శ్రీ రాజ్నాథ్ సింగ్ శుభాకాంక్షలు
వైమానిక దళ 88వ వార్షికోత్సవం సందర్భంగా; వాయుసేన యోధులకు, వారి కుటుంబాలకు రక్షణ శాఖ మంత్రి శ్రీ రాజ్నాథ్ సింగ్ శుభాకాంక్షలు తెలిపారు. 88 ఏళ్ల అంకితభావం, త్యాగం, సమర్థత ఐఏఎఫ్ను శత్రు భయంకరంగా, బలమైన శక్తిగా నిలబెట్టాయని తన సందేశంలో వెల్లడించారు.
వాయుసేన సిబ్బందిని చూసి దేశం గర్విస్తోందని; సవాళ్లను ఎదుర్కొనడానికి, శత్రుమూకను తరిమికొట్టడానికి సిద్ధంగా ఉన్న వారి పరాక్రమానికి వందనం సమర్పిస్తోందని రాజ్నాథ్ పేర్కొన్నారు. ఆధునీకరణ, స్వదేశీకరణ ద్వారా వాయుసేన పోరాట పటిమను పెంచడానికి కట్టుబడి ఉన్నామంటూ ట్వీట్ చేశారు.
భారత గగనతలాన్ని వాయుసేన ఎల్లప్పుడూ రక్షిస్తూ ఉంటుందని విశ్వాసం వ్యక్తం చేశారు. "సురక్షిత గగనతలం, ప్రతిసారి సంతోషకర ల్యాండింగ్ ఉండాలని కోరుకుంటున్నా" అని తన ట్వీట్లో రాజ్నాథ్ ఆకాంక్షించారు.
రహదారి రవాణా, హైవేల మంత్రిత్వ శాఖ
నాగ్పూర్లో ప్రపంచ రికార్డు - ఏక వరుస స్తంభాల మద్దతుతో హైవే ఫ్లైఓవర్ & మెట్రో రెయిల్ మార్గంతో పొడవైన డబుల్ డెక్కర్ వంతెన నిర్మాణం
మరొక ప్రపంచ రికార్డు ! ఒకే వరుస స్తంభాల మద్దతుతో హైవే ఫ్లై ఓవర్ & మెట్రోరెయిల్ మార్గంతో పొడవైన డబుల్ డెక్కర్ వంతెన ను నాగ్పూర్ నిర్మించి ప్రపంచ రికార్డు సాధించినందుకు మహారాష్ట్ర మెట్రో బృందానికి& ఎన్హెచ్ఎఐ బృందానికి అభినందనలు అంటూ కేంద్ర రహదారి రవాణా, హైవేల మంత్రి శ్రీ నితిన్ గడ్కరీ ట్వీట్ల పరంపరలో కొనియాడారు.
నాగ్పూర్లో డబుల్ డెక్కర్ వయాడక్ట్పై గరిష్ట మెట్రో స్టేషన్లను నిర్మించడాన్ని ఏషియా బుక్ ఆఫ్ రికార్డ్స్ & ఇండియా బుక్ ఆఫ్ రికార్డ్స్ గుర్తించాయని, ఇది మొత్తం దేశానికే గర్వకారణమైన క్షణమని అన్నారు.
ఈ రోజును సాకారం చేసేందుకు పగలు రాత్రి పట్టుదలతో కృషి చేసిన అద్భుతమైన ఇంజినీర్లు, అధికారులు, కార్మికులకు శ్రీ గడ్కరీ కృతజ్ఞతలు తెలిపారు. నవ భారతదేశంలో ప్రపంచ స్థాయి మౌలిక సదుపాయాలను నిర్మిస్తామని ప్రధానమంత్రి శ్రీ నరేంద్ర మోడీ ప్రభుత్వం చేసిన వాగ్ధాన అమలుకు ఈ అభివృద్ధి నిదర్శనమని ఆయన అన్నారు.
ఆరోగ్య, కుటుంబ సంక్షేమ మంత్రిత్వ శాఖ
74.38 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
97.54 శాతానికి చేరిన రికవరీ రేటు
గత 24 గంటల్లో 27,254 కొత్త కేసులు నమోదు
మొత్తం కేసుల్లో క్రియాశీల కేసులు  1.13 శాతం
వారపు పాజిటివిటీ రేటు  గత 80 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 74.38 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 53,38,945 డోసులతో కలిపి, మొత్తంగా 74.38 కోట్ల డోసులను  టీకా కార్యక్రమం అధిగమించింది. 75,64,949 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,64,261
|
|
రెండో డోసు
|
|
85,98,485
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,37,884
|
|
రెండో డోసు
|
|
1,40,44,281
|
|
18-44 ఏళ్ల వారు
|
|
మొదటి డోసు
|
|
29,92,22,651
|
|
రెండో డోసు
|
|
4,37,98,076
|
|
45-59 ఏళ్ల వారు
|
|
మొదటి డోసు
|
|
14,37,03,736
|
|
రెండో డోసు
|
|
6,31,16,459
|
|
60 ఏళ్లు పైబడినవారు
|
|
మొదటి డోసు
|
|
9,32,06,216
|
|
రెండో డోసు
|
|
4,94,45,594
|
|
మొత్తం
|
|
74,38,37,643
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 37,687 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,24,47,032కు పెరిగింది.
దేశవ్యాప్త రికవరీ రేటు 97.54 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 78వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 27,254 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,74,269. దేశంలోని మొత్తం పాజిటివ్ కేసుల్లో ఇది 1.13 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,30,125 పరీక్షలు చేశారు. దేశవ్యాప్తంగా ఇప్పటివరకు 54.30 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.11 శాతంగా ఉంది. గత 80 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.26 శాతంగా ఉంది. రోజువారీ పాజిటివిటీ రేటు గత 14 రోజులుగా 3 శాతం కంటే తక్కువగా, 98 రోజులుగా 5 శాతం కంటే తక్కువగా నమోదవుతోంది.
రసాయనాలు, ఎరువుల మంత్రిత్వ శాఖ
19వ డివిడెండ్ చెల్లించిన మినీరత్న-II కంపెనీ ఎఫ్సీఐ ఆరావళి జిప్సమ్ & మినరల్స్ ఇండియా లిమిటెడ్
రసాయనాలు & ఎరువుల మంత్రిత్వ శాఖ ఆధ్వర్యంలోని కేంద్ర ప్రభుత్వ ప్రభుత్వ రంగ సంస్థ ఎఫ్సీఐ ఆరావళి జిప్సమ్ & మినరల్స్ ఇండియా లిమిటెడ్, ప్రభుత్వానికి రూ.12,55,00,000/-  డివిడెండ్ను చెల్లించింది. సంస్థ చైర్మన్ & మేనేజింగ్ డైరెక్టర్ బ్రిగేడియర్ అమర్ సింగ్ రాథోడ్ కేంద్ర రసాయన, ఎరువుల మంత్రి డాక్టర్ మన్సుఖ్ మాండవియాకు డివిడెండ్ చెక్ను అందజేశారు. ఎరువుల శాఖ కార్యదర్శి శ్రీ అరుణ్ సింఘాల్ సమక్షంలో. ఈ చెక్ను అందజేశారు. కంపెనీ సాధించిన ఫలితాలు, వృద్ధిని మంత్రి ఈ సందర్భంగా అభినందించారు. రాబోయే సంవత్సరాల్లో కంపెనీ విపరీతంగా వృద్ధి చెందుతుందని.. ఆర్థిక వ్యవస్థ వృద్ధికి దోహదపడుతుందని అన్నారు. అధిక డివిడెండ్లతో సంస్థ దేశ ఆర్థకవృద్ధిలో మేటిగా పాలుపంచుకోగలదన్న ఆశాభావం వ్యక్తం చేశారు. మే 2022లో కంపెనీకి ప్రైవేట్ ఎక్స్ప్లోరేషన్ ఏజెన్సీగా నోటిఫై చేయబడిందని సీఎండీ తెలియజేశారు. కంపెనీ సమీప భవిష్యత్తులో ముడిఫాస్ఫేట్ మరియు డోలమైట్ మైనింగ్లోకి ప్రవేశించాలని యోచిస్తోంది. అంతేకాక రాజస్థాన్లోని చిత్తోర్గఢ్లో ఎరువుల ఉత్పత్తి కేంద్రాన్ని ఏర్పాటు చేయడానికి కూడా కంపెనీ ప్రణాళికలు సిద్ధం చేసింది. ఎఫ్సీఐ ఆరావళి జిప్సమ్ మరియు మినరల్స్ ఇండియా లిమిటెడ్ సంస్థ  14.02.2003న జోధ్పూర్ మైనింగ్ ఆర్గనైజేషన్  నుండి బయటకు వచ్చిన తర్వాత స్థాపించబడింది. కంపెనీ గత 18 సంవత్సరాలుగా డివిడెండ్ను నిరంతరాయంగా చెల్లిస్తోంది.
మహిళా, శిశు అభివృద్ధి మంత్రిత్వ శాఖ
పిల్లల కోసం డే కేర్ సౌకర్యంతో మన దేశంలో పని చేస్తున్న వర్కింగ్ ఉమెన్ హాస్టల్స్ సంఖ్య 494
మంత్రిత్వ శాఖ ప్రారంభించిన కొత్తగా ఆమోదం పొందిన మిషన్ శక్తి కింద, సఖి నివాస్ అని పిలిచే వర్కింగ్ ఉమెన్ హాస్టల్  అనేది ఒక కేంద్ర ప్రాయోజిత పథకం. దీని కింద గల వర్కింగ్ ఉమెన్ హాస్టల్లకు అవసరమైన ఆర్థిక సహాయం నేరుగా రాష్ట్రాలు/కేంద్ర పాలిత ప్రాంతాల ప్రభుత్వాలకు పథకం అమలు కోసం విడుదల చేయడం జరుగుతుంది. పిల్లల కోసం డే కేర్ ఫెసిలిటీతో దేశంలో 494 వర్కింగ్ ఉమెన్ హాస్టళ్లు పని చేస్తూ ఉన్నాయి. రాష్ట్రం/కేంద్ర పాలిత ప్రాంతాల వారీగా ఫంక్షనల్ వర్కింగ్ ఉమెన్ హాస్టల్ల సంఖ్య అనుబంధం-Iలో ఉంది.
గత మూడు సంవత్సరాల కాలంలో, వర్కింగ్ ఉమెన్ హాస్టళ్ల నిర్మాణానికి స్వీకరించిన ప్రతిపాదనలు మరియు మంజూరు చేసిన వాటి వివరాలు అనుబంధం-II లో ఉన్నాయి. కొత్త మిషన్ శక్తి మార్గదర్శకాల ప్రకారం, 2022-23 ఆర్థిక సంవత్సరంలో హాస్టళ్ల నిర్మాణానికి సంబంధించిన ప్రతిపాదన ఏదీ స్వీకరించడం జరగలేదు. అలాగే ఎలాంటి ప్రతిపాదన ఆమోదం సైతం పొందలేదు.
సఖి నివాస్ అని పిలిచే వర్కింగ్ ఉమెన్ హాస్టల్ పథకం కింద విడుదల చేసిన నిధుల వివరాలు రాష్ట్ర/కేంద్ర పాలిత ప్రాంతాల వారీగా అనుబంధం-IIIలో ఉన్నాయి. ప్రస్తుత ఆర్థిక సంవత్సరంలో, ‘సఖి నివాస్’ పథకం కింద నిధుల విడుదల కోసం రాష్ట్రాలు/కేంద్రపాలిత ప్రాంతాల నుంచి ఎలాంటి ప్రతిపాదన రాలేదు.
రాష్ట్రాలు/కేంద్ర పాలిత ప్రాంతాల వారీగా డే కేర్ సౌకర్యంతో పనిచేసే వర్కింగ్ ఉమెన్ హాస్టల్ సంఖ్య
అనుబంధం-I
|
|
క్రమ. సంఖ్య
|
|
రాష్ట్రం/ కేంద్ర పాలిత ప్రాంతం పేరు
|
|
డే కేర్ సౌకర్యంతో పని చేస్తున్న సఖి నివాస్  సంఖ్య
|
|
1.
|
|
ఆంధ్ర ప్రదేశ్
|
|
12
|
|
2.
|
|
అరుణాచల్ ప్రదేశ్
|
|
05
|
|
3.
|
|
అస్సాం
|
|
08
|
|
4.
|
|
బీహార్
|
|
00
|
|
5.
|
|
ఛత్తీస్ఘఢ్
|
|
06
|
|
6.
|
|
చండీఘర్
|
|
06
|
|
7.
|
|
దిల్లీ
|
|
17
|
|
8.
|
|
గోవా
|
|
00
|
|
9.
|
|
గుజరాత్
|
|
15
|
|
10.
|
|
హర్యానా
|
|
07
|
|
11.
|
|
హిమాచల్ ప్రదేశ్
|
|
06
|
|
12.
|
|
జమ్మూ & కశ్మీర్
|
|
00
|
|
13.
|
|
ఝార్ఖండ్
|
|
02
|
|
14.
|
|
కర్ణాటక
|
|
62
|
|
15.
|
|
కేరళ
|
|
129
|
|
16.
|
|
మధ్య ప్రదేశ్
|
|
02
|
|
17.
|
|
మహారాష్ట్ర
|
|
77
|
|
18.
|
|
మణిపూర్
|
|
15
|
|
19.
|
|
మేఘాలయ
|
|
03
|
|
20.
|
|
మిజోరాం
|
|
03
|
|
21.
|
|
నాగాలాండ్
|
|
12
|
|
22.
|
|
ఒడిశా
|
|
12
|
|
23.
|
|
పుదుచ్చేరి
|
|
03
|
|
24.
|
|
పంజాబ్
|
|
05
|
|
25.
|
|
రాజస్థాన్
|
|
15
|
|
26.
|
|
సిక్కిం
|
|
01
|
|
27.
|
|
తమిళనాడు
|
|
54
|
|
28.
|
|
తెలంగాణ
|
|
09
|
|
29.
|
|
త్రిపుర
|
|
00
|
|
30.
|
|
ఉత్తరాఖండ్
|
|
00
|
|
31.
|
|
ఉత్తర్ ప్రదేశ్
|
|
08
|
|
32.
|
|
పశ్చిమ బెంగాల్
|
|
00
|
|
మొత్తం
|
|
494
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ప్రజలతో మమేకం: సిసిఎంబి వారోత్సవాలు
ప్రతి ఏటా సెప్టెంబర్ 26 వ తేదీన CSIR ఆవిర్భావ దినోత్సవ సందర్భంగా సిసిఎంబి తమ శాస్త్రీయ కార్యకలాపాలను ప్రజలకు వివరించే ఫౌండేషన్ దినోత్సవంగా నిర్వహిస్తున్నారు. అయితే ఈ సంవత్సరం కరోనా వ్యాప్తి కారణంగా ఈ కార్యక్రమంలో మార్పులు చేశారు. ఒక రోజు బదులుగా ఒక వారం రోజులు దృశ్య శ్రవణ మాధ్యమాల ద్వారా అంటే ఆన్ లైన్ లో సెప్టెంబర్ 21 నుంచి 26 వరకు నిర్వహించాలని నిర్ణయించారు , . ఈ కార్యక్రమాన్ని 12 సంవత్సరాల పై బడిన వారు అందరూ ఇంటర్నెట్ మరియు స్మార్ట్ ఫోన్ సహాయంతో వీక్షించవచ్చు.
ఈ ఉత్సవాలు సీసీఎంబీ లో జరుగుతున్న వివిధ జీవ శాస్త్ర పరిశోధనలపై వివరణ, చర్చా కార్యక్రమాలు, కొన్ని ప్రయోగాలు ప్రదర్శించే అవకాశాలు కల్పిస్తున్నారు. సమకాలీన అత్యవసర సమస్యలపై విధానపరమైన నిర్ణయాలపై చర్చలు జరుపుతారు. ముఖ్యంగా సమాజంపై జీవం, జీవ నిర్మాణ పరిశోధనలు ఏ విధమైన పరిణామాలకు దారితీస్తాయనే విషయాలు వీటిపై ప్రజలలో అవగాహన కల్పిస్తూ, భారతదేశము దృష్టి సారించవలసిన అంశాలు, మొదలైన అంశాలపై ఇష్టాగోష్టి జరుగుతుంది. ఈ కార్యక్రమాలు ప్రతిరోజు ఉదయం 10 గంటల నుంచి సాయంత్రం 6 గంటల వరకు ఉంటాయి. ఈ కార్యక్రమాల్లో పాల్గొనే వారికి క్విజ్, వ్యాసరచన, వివిధ ప్రశ్నలు, ప్రశ్నలు అడిగే అవకాశం వంటి అనేక కార్యక్రమాలను సిసిఎంబి రూపొందిస్తుంది. సీసీఎంబీ లో జరుగుతున్న పరిశోధనలు ప్రజలపై ఏ రకంగా అనుసంధానమై ఉన్నాయనే విషయాన్ని తెలుసుకోవడానికి ఈ కార్యక్రమాన్ని నిర్వహిస్తున్నారు. శాస్త్రవేత్తలు ఈ విషయాన్ని ప్రజలకు వివరించడం అతిముఖ్యం, అత్యవసరం కూడాను. ఈ సంవత్సరం ఒక్కరోజు బదులుగా ఒక వారం ఈ కార్యక్రమాన్ని నిర్వహిస్తోంది. ఈ నూతన విధానం ద్వారా పరిశోధనలు ప్రజలకు వివరించటం, వారి అభిప్రాయాలను మరింత లోతుగా తెలుసుకోవటానికి అవకాశం కలుగుతుందని సి సి ఎమ్ బి నిర్దేశకులు డాక్టర్ రాకేష్ మిశ్రా అభిప్రాయపడ్డారు. ప్రతి సంవత్సరం ఓపెన్ డే సందర్భంగా రమారమి పదివేల మంది హైదరాబాద్ లోని సందర్శకులకు అవకాశం కలిగిస్తారు. అయితే ఈ సంవత్సరం డిజిటల్ విధానం ద్వారా దేశంలోని వివిధ ప్రాంతాల్లోని ప్రజలకు కూడా ఈ అవకాశం లభిస్తోంది.
---
(Visitor Counter : 66
నౌకారవాణా మంత్రిత్వ శాఖ
సూరత్, డయ్యూల మధ్య మొట్టమొదటిసారి క్రూయిజ్ సర్వీస్ ప్రారంభమైంది.
జల రవాణాకు అద్భుత అవకాశాలు ఉన్నాయి. ప్రధాన మంత్రి నరేంద్ర మోడీ నాయకత్వంలో ప్రభుత్వం దీనిపై ప్రధానంగా దృష్టి పెడుతుంది:
క్రూయిజ్ సర్వీస్ ఈ–ఫ్లాగింగ్ సందర్భంగా కేంద్రమంత్రి మన్సుఖ్ మాండవియా
కేంద్ర పోర్ట్స్, షిప్పింగ్ & జలమార్గాల శాఖ మంత్రి  మన్సుఖ్ మాండవియా ఈ రోజు వీడియో కాన్ఫరెన్సింగ్ ద్వారా హజీరా పోర్ట్ ఆఫ్ సూరత్ నుండి డయ్యూ వరకు క్రూయిజ్ సేవను జెండా ఊపి ప్రారంభించారు. ఈ సందర్భంగా ఆయన మాట్లాడుతూ, క్రూయిజ్ టూరిజం అభివృద్ధిపై ప్రధానమంత్రి నరేంద్ర మోడీ నాయకత్వంలో భారత ప్రభుత్వం ప్రత్యేకంగా దృష్టి సారించిందని అన్నారు. ‘2014 కి ముందు, భారతీయ ఓడరేవులలో 139 క్రూయిజ్ కాల్స్ వచ్చాయని ప్రకటించినందుకు చాలా సంతోషంగా ఉంది. కోవిద్-19 మహమ్మారి ఉన్నప్పటికీ దేశంలో 450 క్రూయిజ్ కాల్స్ వచ్చాయి. 2014 నుండి క్రూయిజ్ సర్వీసుల్లో ప్రయాణించే పర్యాటకుల సంఖ్యలో భారీ పెరుగుదల ఉంది. 2014 కి ముందు సంఖ్య లక్ష మంది క్రూయిజ్లో ప్రయాణించగా, 2019-20లో పర్యాటకుల సంఖ్య 4.5 లక్షలు ’ అని మాండవియా తెలిపారు. భారత తీరప్రాంతం క్రూయిజ్ టూరిజం పరిశ్రమకు ఎంతో అనువుగా ఉంటుందని, పశ్చిమ తీరం  తూర్పు తీరం  రెండింటిలోనూ 6 అంతర్జాతీయ క్రూయిజ్ టెర్మినల్స్ ఏర్పాటుకు ప్రణాళికలు తయారు చేస్తున్నామని మాండవియా ప్రకటించారు. దక్షిణ గుజరాత్ గుజరాత్, సౌరాష్ట్ర ప్రాంతాల మధ్య ఫెర్రీ, రోరో రోపాక్స్ సేవలు అభివృద్ధి చెందుతాయని మంత్రి ఆశాభావం వ్యక్తం చేశారు. జల రవాణాలో అత్యాధునిక ఫెర్రీ టెర్మినల్స్, క్రూయిజ్లకు అపారమైన అవకాశాలు ఉన్నాయని అన్నారు. క్రూయిజ్లో ఒక వైపు ప్రయాణ సమయం సుమారు 13 నుండి 14 గంటలు ఉంటుంది. ఒక్కో క్రూయిజ్ కు 300 మంది ప్రయాణీకుల సామర్థ్యం ఉంటుంది. 16 క్యాబిన్లు ఉంటాయి. ఈ క్రూయిజ్ వారం రెండు రౌండ్ ట్రిప్పులు ప్రయాణించనుంది. గేమింగ్ లాంజ్, విఐపి లాంజ్, ఎంటర్టైన్మెంట్ ఆన్ డెక్ వంటి ఆధునిక సౌకర్యాలు ఉన్నాయి. ఒక వైపు ప్రయాణానికి రూ .900 + పన్నులు  ఖర్చవుతుంది. గత నవంబరులో ప్రధాని నరేంద్ర మోడీ 'హజీరా-ఘోగా' రోపాక్స్ సేవను ప్రారంభించారు. మొదటి నాలుగు నెలల్లోనే లక్ష మంది ప్రయాణికులు, వేలాది వాహనాలు ఫెర్రీ సేవను ఉపయోగించుకున్నాయి. హజీరా  నుండి ఘోఘా వరకు ప్రయాణ ఖర్చును, సమయాన్ని తగ్గించుకున్నారు. . ఫెర్రీ సేవ విజయం గుజరాత్ భారతదేశం అంతటా మరెన్నో నీటి రవాణాలకు ద్వారాలను తెరిచిందని మంత్రి మన్సుఖ్ మాండవియా అన్నారు.
భారత పోటీ ప్రోత్సాహక సంఘం
ఎస్కార్ట్స్ లిమిటెడ్లో  వాటాను కుబోటా కార్పొరేషన్  కొనుగోలు చేయడానికి, కుబోటా అగ్రికల్చరల్ మెషినరీ ఇండియాలో  వాటాను ఎస్కార్ట్స్ కొనుగోలు చేయడానికి సీసీఐ ఆమోదం
ఎస్కార్ట్స్ లిమిటెడ్లో  9.09 శాతానికి పైగా వాటాను కుబోటా కార్పొరేషన్  కొనుగోలు చేయడానికి, కుబోటా అగ్రికల్చరల్ మెషినరీ ఇండియాలో  40 శాతం వాటాను ఎస్కార్ట్స్ కొనుగోలు చేయడానికి కాంపిటీషన్ కమిషన్ ఆఫ్ ఇండియా శుక్రవారం ఆమోదం తెలిపింది. సీసీఐ సెక్షన్ 31  ప్రకారం కాంపిటీషన్ కమిషన్ ఆఫ్ ఇండియా  తన ఆమోదం తెలిపింది. ప్రతిపాదిత కాంబినేషన్లో ఎస్కార్ట్స్ లిమిటెడ్ చేత జారీ చేసిన పెయిడ్ అప్ షేర్ క్యాపిటల్లో 9.09 శాతం వాటా కుబోటా కోనుగోలుకు సంబంధించి ఉంది. ఎస్కార్ట్స్ చేత మూలధన తగ్గింపు ప్రక్రియ పూర్తయిన తర్వాత, ఇది మొత్తం ఇష్యూడ్, సబ్స్క్రైబడ్ మరియు పెయిడ్-అప్ షేర్ క్యాపిటల్లో 10 శాతంగా ఉంటుంది. అటుపై ఎస్కార్ట్స్ కేఏఐ సంస్థలో 40 శాతం మేర వాటాను కొనుగోలు చేయనుంది. దీని ప్రకారం కుబోటా మరియు ఎస్కార్ట్స్ సంస్థలు కేఏఐలో నందు వరుసగా 60-40 శాతం మేర వాటాను కలిగి ఉండనున్నాయి. కుబోటా అనేది జపాన్ చట్టాల ప్రకారం ఏర్పాటు చేయబడిన
సంస్థ. కుబోటా సమగ్ర వ్యవసాయ ఉత్పత్తి తయారీదారు మరియు ట్రాక్టర్లు, హార్వెస్టర్లు మరియు బియ్యం నూర్పిడి చేసే వివిధ యంత్రాలను అందిస్తుంది.
కుబోటా దీనికి తోడు ఇంజినీరింగ్, ప్రొక్యూర్మెంట్, నిర్మాణం, నిర్వహణతో పాటు నీటి భద్రత మరియు సురక్షతకు దోహదం చేసేలా వివిధ కార్యకలాపాలు నిర్వహిస్తోంది. ఎస్కార్ట్స్ అనేది భారత్లో ఏర్పాటు చేయబడిన పబ్లిక్ లిమిటెడ్ సంస్థ. ఎస్కార్ట్స్ సంస్థ షేర్లు బీఎస్ఈ మరియు నేషనల్ స్టాక్ ఎక్స్ఛేంజ్ ఆఫ్ ఇండియాలో నమోదు చేయబడ్డాయి. భారతదేశంలో వ్యవసాయ యంత్రాలు, నిర్మాణ సామగ్రి, రైల్వే పరికరాల తయారీ మరియు అమ్మకం వ్యాపారంలో ఎస్కార్ట్స్ సంస్థ నిమగ్నమై ఉంది.
ఈ వాటా విక్రయానికి సంబంధించి సీసీఐ అనుమతులతో కూడిన వివరణాత్మక ఆర్డర్ వెలువడాల్సి ఉంది.
ప్రధాన మంత్రి కార్యాలయం
ఉత్తరాఖండ్ ప్రజల కు వారి రాష్ట్ర స్థాపన దినం నాడు శుభాకాంక్షలు తెలిపినప్రధాన మంత్రి
ఉత్తరాఖండ్ స్థాపన దినాన్ని పురస్కరించుకొని ప్రధాన మంత్రి శ్రీ నరేంద్ర మోదీ ఆ రాష్ట్ర ప్రజల కు శుభాకాంక్షలు తెలిపారు.
ప్రధాన మంత్రి అనేక ట్వీట్ లలో-
‘‘ఉత్తరాఖండ్ స్థాపన దినం సందర్భం లో ఈ దేవ భూమి లోని నా సోదరీమణులకు, నా సోదరుల కు ఇవే హృదయ పూర్వక శుభాకాంక్షలు. గడచిన అయిదు సంవత్సరాల లో రాష్ట్రం సాధించిన ప్రగతి ని బట్టి చూస్తే, ఈ యావత్తు దశాబ్దం ఉత్తరాఖండ్ దే అవుతుంది అనే విశ్వాసం నాలో కలుగుతున్నది.
ఉత్తరాఖండ్ లో పూర్తి అయిన అభివృద్ధి పనులు ఇక పర్వత ప్రాంతం లోని జలం, యవ్వనం.. రెండూ కూడాను అక్కర కు వస్తున్నాయనడానికి ఒక ప్రమాణం గా నిలుస్తున్నాయి. ప్రకృతి ఒడిలో ఒదిగినటువంటి ఈ రాష్ట్రం ఇదే మాదిరి గా నిరంతరం అభివృద్ధి పథం లో దూసుకుపోవాలి అని నేను ఆకాంక్షిస్తున్నాను.’’ అని పేర్కొన్నారు.
(
ప్రధాన మంత్రి కార్యాలయం
ప్రధానమంత్రితో ఫోన్లో సంభాషించిన బంగ్లాదేశ్ ప్రధాని భద్రత సలహాదారు మేజర్ జనరల్  తారిఖ్ అహ్మద్ సిద్ధిఖీ
ప్రధానమంత్రి శ్రీ నరేంద్ర మోదీతో ఇవాళ బంగ్లాదేశ్ ప్రధాని భద్రత సలహాదారు మేజర్ జనరల్  తారిఖ్ అహ్మద్ సిద్ధిఖీ ఫోన్ద్వారా సంభాషించారు. ఈ సందర్భంగా 2021 మార్చిలో తన బంగ్లాదేశ్ పర్యటను ప్రధానమంత్రి సాభిమానంతో గుర్తుచేసుకుంటూ ఆ దేశ ప్రధాని షేక్ హసీనాకు శుభాకాంక్షలు తెలిపారు.
భారత-బంగ్లాదేశ్ స్నేహ సంబంధాలను పటిష్ఠం చేయడంతోపాటు కోవిడ్-19 మహమ్మారి విజృంభణసహా సంక్లిష్ట సమయాల్లో తమకు అండగా నిలిచినందుకు ప్రధానికి సిద్ధిఖీ ధన్యవాదాలు తెలియజేశారు. బంగ్లాదేశ్ సర్వతోముఖాభివృద్ధికి ప్రధాని షేక్ హసీనా నాయకత్వాన సాగుతున్న కృషిని ప్రధానమంత్రి ప్రశంసించారు. భారత-బంగ్లాదేశ్ సంబంధాలను మరింత బలోపేతం చేయడంపై తమ నిబద్ధతను ఆయన పునరుద్ఘాటించారు.
(
రైల్వే మంత్రిత్వ శాఖ
వేగం పుంజుకున్న సరకు రవాణా కారిడార్
పంజాబ్, బీహార్, జార్ఖండ్, ఉత్తరప్రదేశ్, గుజరాత్ లో ఎంతోకాలంగా పెండింగ్ లో ఉన్న చిన్న చిన్న
భూభాగాల సేకరణ ప్రక్రియ పూర్తి చేసేందుకు సంబంధితులు అందరితే వారం వారం సమీక్షా సమావేశాలు
అమలులో క్షేత్ర స్థాయి సమస్యల పరిష్కారానికి
కాంట్రాక్టర్లకు అండగా నిపుణులను అందించిన రైల్వేలు
భారత రైల్వేలు యుద్ధప్రాతిపదికన ప్రత్యేక సరకు రవాణా కారిడార్ ను వేగవంతం చేసింది. సంబంధితులందరితోనూ వారం వారం సమీక్షాసమావేశాలు జరపటం ద్వారా భూసేకరణలో అక్కడక్కడా మిగిలిపోయిఎంతోకాలంగా ఇబ్బందికరంగా తయారైన సమస్యలను కొలిక్కి తీసుకువచ్చే పని చేపట్టింది. కొన్ని చోట్ల కాంట్రాక్టర్లకు తోడుగా ఉండి తగిన క్షేత్రస్థాయిలో రోజువారీ ఎదురయ్యే సమస్యల పరిష్కారం దిశలో సాయం అందించేందుకు నిపుణులను కూడా భారతీయ రైల్వేలు కేటాయించింది.
కేంద్ర రైల్వే, వాణిజ్య, పరిశ్రమల శాఖామంత్రి పియూష్ గోయల్ వివిధ రాష్ట్రాల ప్రభుత్వ ప్రధాన కార్యదర్శులతో సమావేశం ఏర్పాటు చేసి పురోగతిని సమీక్షించారు. ప్రత్యేక సరకు రవాణా కారిడార్ పనుల్లో ఎదురవుతున్న అవరోధాలను అడిగి తెలుసుకోవటంతోబాటు వాటి పరిష్కారాలమీద ప్రధానంగా దృష్టి సారించారు. ఉత్తర ప్రదేశ్, పశ్చిమ బెంగాల్,బీహార్, పంజాబ్, హర్యానా, రాజస్థాన్, గుజరాత్, మహారాష్ట్ర ముఖ్యమంత్రులకు కేంద్ర మంత్రి ఈ అంశాలతో లేఖలు కూడా రాశారు. కారిడార్ నిర్మాణంలో ఎదురవుతున్న సమస్యలు తెలుసుకునేందుకు కాంట్రాక్టర్లతో కూడా సమావేశంలో మాట్లాడారు.
రైల్వే బోర్డు చైర్మన్, ఛీఫ్ ఎగ్జిక్యుటివ్ ఆఫీసర్ శ్రీ వినోద్ కుమార్ యాదవ్ కూడా రాష్ట్ర ప్రభుయ్త్వాల ప్రధాన కార్యదర్శులకు, జోనల్ రైల్వేల జనరల్ మేనేజర్లకు లేఖలు రాశారు. పురోగతిని తెలుసుకోవటంతోబాటు కీలకమైన సమస్యల పరిష్కారం దిశగా ఈ లేఖలు రాశారు. కారిడార్ నిర్మాణంలో ఎదురవుతున్న సమస్యలు తెలుసుకునేందుకు కాంట్రాక్టర్లతో కూడా సమావేశం నిర్వహించారు.
కాంట్రాక్టు పాకేజీల వారీగా గత వారం 20 కి పైగా సమావేశాలు ఏర్పాటు చేశారు. ఎల్ అండ్ టి., పి ఎం సి, టాటా, డిఎఫ్ సి సంస్థల ఫీల్డ్ ఆఫీసర్లు ఈ సమావేశాలకు హాజరయ్యారు. వివిధ అంశాలను చర్చించటంతోబాటు వాటిని పూర్తి చేయటానికి గడువు కూడా నిర్దేశించారు.
ప్రాజెక్టులో ఒక్కో కిలోమీటర్ పురోగతినీ పర్యవేక్షించటానికి డాష్ బోర్డ్ కూడా రూపొందిస్తున్నారు. రాష్ట్ర ప్రభుత్వాలు.జోనల్ రైల్వేలు/కాంట్రాక్టర్లకు ఎదురవుతున్న ఇబ్బందులను చర్చించి పరిష్కరించేందుకు ఓపెన్ హౌస్ వీడియో కాన్ఫరెన్సింగ్ కూడా ప్రతిరోజూ నిర్వహిస్తున్నారు.
ప్రాజెక్టు ప్రయోజనం దృష్ట్యా కాంట్రాక్టర్ల సమస్యల పరిష్కారం గతవారం ఇలా సాగింది:
• జిసిసి క్లాజుకు అనుగుణంగా కోవిడ్ -19 సహాయం కింద బకాయి
ఎంతమాత్రమూ లేకుండా చెల్లింపులు జరపటం
• జిఎస్టీ చెల్లింపు ప్రక్రియను సులభతరం చేయటం
• క్షేత్ర స్థాయిలో పనులు జరగటానికి ప్రైవేట్ కాంట్రాక్టర్లకు సూపర్ వైజర్ల
కేటాయింపు
రైల్వే అండర్ బ్రిడ్జిలు. ఓవర్ బ్రిడ్జిల కోసం భూసేకరణ సమస్యలు, భూ యాజమాన్యం మార్పిడి, హై టెన్షన్ లైన్ నిర్మాణానికి భూ సమస్య, ప్రైవేట్ భూమి పంపిణీ, భూమికి పరిహారం లెక్కింపు లాంటి సమస్యలకు పంజాబ్, బీహార్, జార్ఖండ్, ఉత్తరప్రదేశ్, గుజరాత్ రాష్ట ప్రభుత్వాలతో మాట్లాడి గతవారంలోనే పరిష్కారం కనుక్కున్నారు. దీనివలన సరకు రవాణాకు ప్రత్యేకంగా నిర్దేశించిన కారిడార్ పనులు వేగవంతమవుతాయి.
ప్రధాన మంత్రి కార్యాలయం
ప్రభుత్వ తొమ్మిది సంవత్సరాల అంశం పైనవచ్చిన వ్యాసాల ను శేర్ చేసిన ప్రధాన మంత్రి
ప్రభుత్వం యొక్క తొమ్మిది సంవత్సరాల ను గురించి వచ్చిన వ్యాసాల ను ప్రధాన మంత్రి శ్రీ నరేంద్ర మోదీ శేర్ చేశారు.
‘‘ఆశ యొక్క, అపేక్ష యొక్క మరియు విశ్వాసం యొక్క తొమ్మిది సంవత్సరాలు అంటూ పూర్వ రాష్ట్రపతి శ్రీ రాం నాథ్ కోవింద్ గారు వ్రాశారు’’ అని ప్రధాన మంత్రి కార్యాలయం ఒక ట్వీట్ లో పేర్కొంది.
కేంద్ర ఆర్థిక మంత్రి శ్రీమతి నిర్మల సీతారమణ్ ట్వీట్ ను ప్రధాన మంత్రి కార్యాలయం శేర్ చేస్తూ -
‘‘మార్పు తాలూకు సవాలు ను ప్రభుత్వం ఏ విధం గా అధిగమించిందో కేంద్ర ఆర్థిక మంత్రి శ్రీమతి నిర్మలా సీతారమణ్ గారు వివరించారు’’ అని మరొక ట్వీట్ లో పేర్కొంది.
విదేశీ వ్యవహారాల శాఖ కేంద్ర మంత్రి డాక్టర్ శ్రీ ఎస్. జయ్ శంకర్ ట్వీట్ ను ప్రధాన మంత్రి కార్యాలయం శేర్ చేస్తూ -
‘‘తప్పక చదువ తగ్గది!’’
విదేశీ వ్యవహారాల శాఖ మంత్రి డాక్టర్ శ్రీ ఎస్. జయ్ శంకర్ ‘‘భారతదేశం ఒక బాధ్యతాయుతమైనటువంటి అభివృద్ధి భాగస్వామ్య దేశం, మొట్ట మొదట గా ప్రతిస్పందించే దేశం; అంతేకాకుండా ప్రపంచం లో పేద దేశాల యొక్క వాణి అని వ్రాశారు.’’ అని ఇంకొక ట్వీట్ లో పేర్కొంది.
(
ప్రధాన మంత్రి కార్యాలయం
మధ్వ నవమి సందర్భంగా శ్రీ మధ్వాచార్యుల వారిని స్మరించుకున్న - ప్రధాన మంత్రి
మధ్వ నవమి సందర్భంగా ప్రధానమంత్రి శ్రీ నరేంద్ర మోదీ శ్రీ మధ్వాచార్యులకు శ్రద్ధాంజలి ఘటించారు. 2017 ఫిబ్రవరి నెలలో జగద్గురు మధ్వాచార్య 7వ శతజయంతి ఉత్సవాల సందర్భంగా ఆయన చేసిన ప్రసంగం వీడియోను కూడా ప్రధానమంత్రి పంచుకున్నారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "పవిత్ర దినమైన మధ్వ నవమి సందర్భంగా, శ్రీ మధ్వాచార్య గారికి నా హృదయ పూర్వక శ్రద్ధాంజలి సమర్పిస్తున్నారు. ఆధ్యాత్మిక, సామాజిక అభ్యున్నతికి సంబంధించిన ఆయన గొప్ప సందేశం తరతరాలకు స్ఫూర్తినిస్తూనే ఉంటుంది. శ్రీ మధ్వాచార్యుల వారి గురించి నేను చేసిన ప్రసంగాన్ని ఇక్కడ జత చేస్తున్నాను." అని పేర్కొన్నారు.
చట్ట, న్యాయ మంత్రిత్వ శాఖ
733 ఫాస్ట్ ట్రాక్ ప్రత్యేక న్యాయస్థానాలు 413 ప్రత్యేక పోస్కో కోర్టులు
- 28 రాష్ట్రాలు, కేంద్ర పాలిత ప్రాంతాలలోలలో ఈ కోర్టులు పని చేస్తున్నాయి
ఫాస్ట్ ట్రాక్ కోర్టుల  ఏర్పాటు మరియు దాని వ్యవహారాలతో సహా ఈ తరహా కోర్టులను ఏర్పాటుకు సంబంధించిన అంశం రాష్ట్ర ప్రభుత్వాల పరిధిలోకి వస్తుందని కేంద్ర న్యాయ శాఖ మంత్రి శ్రీ కిరణ్ రిజిజూ అన్నారు. మంత్రి ఈరోజు రాజ్యసభలో అడిగిన ఒక ప్రశ్నకు లిఖితపూర్వక సమాధానం ఇస్తూ అవసరం, వనరులను బట్టి ఇలాంటి కోర్టుల ఏర్పాటు హైకోర్టు సంప్రదింపులతో ఏర్పాటు చేయడం జరుగుతుందని అన్నారు. హైకోర్టులు అందించిన సమాచారం ప్రకారం 2017 తర్వాత మరో 242 ఎఫ్టీసీలు ఏర్పాటు చేయబడ్డాయి . గౌరవ సుప్రీం కోర్ట్ ఆఫ్ ఇండియా ఆదేశాలను అనుసరిస్తూ అత్యాచార కేసులు మరియు పోక్సో చట్టానికి సంబంధించిన కేసుల సత్వర విచారణ, పరిష్కారానికి 31 రాష్ట్రాలు/యూటీలలో 389 ప్రత్యేకమైన పోస్కో కోర్టులతో సహా 1023 ఫాస్ట్ ట్రాక్ స్పెషల్ కోర్టుల  ఏర్పాటు కోసం కేంద్ర ప్రభుత్వం అక్టోబర్, 2019లో కేంద్ర ప్రాయోజిత పథకాన్ని ప్రారంభించింది. క్రిమినల్ లా  చట్టం 2018 మరియు 25.7.2019 నాటి సుయో మోటో 1/2019 మేరకు ఈ చర్య చేపట్టడం జరిగింది. తొలత ఈ పథకం ఏడాది కాలానికి మాత్రమే ఉంది. ఇప్పుడు ఇది 31.03.2023 వరకు కొనసాగించబడింది. హైకోర్టుల నుండి అందిన సమాచారం ప్రకారం, 413 ప్రత్యేక పోక్సో కోర్టులతో సహా 733 ఎఫ్టీఎస్సీలు 28 రాష్ట్రాలు/యుటీలలో పని చేస్తున్నాయి. పథకం ప్రారంభించినప్పటి నుండి ఆయా కోర్టులు మొత్తం 1,24,000 కేసులను పరిష్కరించాయి. 31.10.2022 నాటికి 1,93,814 కేసులు పెండింగ్లో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
సామాజిక ఆరోగ్య కార్యకర్త స్ఫూర్తిని చాటిన కర్నాటక ఆశా కార్యకర్తలు
వ్యాధి సోకే అవకాశమున్న1.59 కోట్ల ఇళ్ళను సర్వే చేసిన 42000 మంది ఆశాలు
కర్నాటకలోని శివమొగ్గ జిల్లా తుంగానగర్ లో ఆసా కార్యకర్త అన్నపూర్ణ. ఆమెకింద మురికివాడల్లో నివసించే 3000 మంది జనాభా ఉన్నారు. నేషనల్ హెల్త్ మిషన్ కింద ఆశా కార్యకర్తలను ఏర్పాటు చేసిన 2015నుంచి నుంచి ఆమె అక్కడ పనిచేస్తూ ఉంది. కోవిడ్ సంక్షోభ సమయంలో ఆమెకు అప్పగించిన పనుల్లో ఒకటి ఇంటింటి సర్వే చేపట్టటం.
కర్నాటక రాష్ట్రం కోవిడ్ సంక్షోభాన్ని విజయవంతంగా ఎదుర్కోవటంలో 42,000 మంది ఆశా కార్యకర్తలు మూల స్తంభాల్లా నిలిచారు. ఇంటింటికీ తిరిగి సర్వే చేయటంలోని, అంతర్రాష్ట్ర ప్రయాణీకులను పరీక్షించటంలోను, వలస కార్మికులకు పరీక్షలు జరపటంలోను వైరస్ సోకినవారిని ప్రాథమిఒకంగా గుర్తించటంలోను వాళ్ళు కీలకపాత్ర పోషించారు. సులువుగా కరోనా వైరస్ సోకే అవకాశమున్నవారిని గుర్తించటానికి ఇంటింటికీ వెళ్ళి వృద్ధులను, దీర్ఘకాల వ్యాధులతో బాధపడేవారిని రోజుకు ఒకసారైనా క్రమం తప్పకుండా కలుసుకుంటూ పరిస్థితిని సమీక్షించారు. అదేవిధంగా కంటెయిన్మెంట్ జోన్లలోనూ రోజుకోసారి, మిగిలిన ప్రాంతాల్లో కనీసం 15 రోజులకొకసారి వెళ్ళి అక్కడి పరిస్థితిని బేరీజు వేశారు. ఇతర వైరస్ సంబంధ వ్యాధులున్నవారు ఏవైనా ఫిర్యాదులు చేస్తే వారిని కలుసుకోవటం, రిస్క్ మరీ ఎక్కువ ఉన్నవారి సమాచారం రాష్ట్ర వైద్యశాఖ అధికారులకు హెల్ప్ లైన్ ద్వారా తెలియజేయటంలో ఏ మాత్రమూ ఆలస్యం చేయలేదు.
కోవిడ్ తోబాటు కోవిడేతర సేవల విషయంలోనూ గ్రామ పంచాయితీ స్థాయిలో ప్రజల ఫిర్యాదుల పరిష్కారంలో కృషి చేసే పంచాయిత్ డెవలప్ మెంట్ ఆఫీసర్ నాయకత్వంలోని టాస్క్ ఫోర్స్ లో వీరు భాగస్వాములు కావటం విశేషం. పట్టణ ప్రాంతాల్లోని ఆశా కార్యకర్తలు జ్వర చికిత్సాలయాల్లోను, స్వాబ్ సేకరణ కేంద్రాల్లోను విశేషమైన పాత్ర పోషించారు. ఇతర వైరస్ సంబంధ రోగులకు పరీక్షలు నిర్వహించటంలో ముందుండటమే కాకుండా అంతర్జాతీయ, అంతర్రాష్ట్ర చెక్ పోస్టుల దగ్గర పరీక్షలు జరపటానికి కూడా సేవలందించారు.
కర్నాటకలో కొన్ని దృశ్యాలు: కోవిడ్ మీద పోరులో ఆశా కార్యకర్తలు
(Visitor Counter : 262
రక్షణ మంత్రిత్వ శాఖ
కశ్మీర్ నియంత్రణ రేఖ వెంట ఉన్న రక్షణ ఏర్పాట్లపై సైనికాధిపతి సమీక్ష
కశ్మీర్ లోయలో రెండో రోజు పర్యటనలో; నియంత్రణ రేఖ వెంబడి ఉన్న రక్షణ పరిస్థితులపై సైనికాధిపతి  జనరల్ ఎం.ఎం.నరవణె సమీక్షించారు.
ఉత్తర సైనికదళం కమాండర్, లెఫ్టినెంట్ జనరల్ జోషి, చినార్ కార్ప్స్ కమాండర్, లెఫ్టినెంట్ జనరల్ డి.పి.పాండేతో కలిసి సీవోఏఎస్ పర్యటన కొనసాగించారు. వివిధ యూనిట్లను పరిశీలించారు. పాకిస్థాన్ ఆక్రమిత కశ్మీర్ నుంచి ఉగ్రవాదుల చొరబాట్లను అడ్డుకునేందుకు తీసుకున్న చర్యలను ఆయా యూనిట్ల కమాండర్లు సీవోఏఎస్కు వివరించారు. సైనికులు చూపుతున్న ధైర్యాన్ని, కార్యాచరణ సన్నద్ధతను సీవోఏఎస్ ప్రశంసించారు. నియంత్రణ రేఖ వెంట ఉన్న ప్రస్తుత ప్రశాంత పరిస్థితిని అభినందించిన సీవోఏఎస్, దేశ రక్షణ విషయంలో ఏమాత్రం అలసత్వం చూపవద్దని, ఎలాంటి సవాలు ఎదురైనా సమర్థవంతంగా ఎదుర్కోవటానికి సిద్ధంగా ఉండాలని సూచించారు. ఈ ప్రాంతంలో శాంతిని నెలకొల్పడానికి, కొవిడ్ను ఎదుర్కొనడానికి వివిధ ప్రభుత్వ సంస్థలు చేస్తున్న కృషిని కూడా జనరల్ ఎం.ఎం.నరవణె మెచ్చుకున్నారు.